**Andrej Trefalt: Slane zgodbe**

Slane zgodbe so literarni prvenec Andreja Trefalta, strastnega morjeplovca, ki je kljub mišični distrofiji pol življenja preživel na morju. Avtor vas v zbirki triintridesetih zgodb popelje skozi več kot štirideset let pustolovskih dogodivščin in občasnih katastrof. Prav nobena izmed opisanih prigod vas ne bo pustila ravnodušnih – nekatere vas bodo nasmejale do solz, zaradi drugih pa znate kakšno tudi potočiti. Od Rusinje Tatjane, ki z ramo razbije pokrov pralnega stroja, in striptiza na palubi do morskega psa pod napihljivim čolnom ter peke jajc za angleške zajtrke v Grčiji … Andrejeve dogodivščine se začnejo z otroškim sanjarjenjem šestletnega fanta, ki ždi na straniščni školjki, kasneje pa nadaljujejo svojo pot širom Sredozemlja.

**Trish Doller: Načrt plovbe**

Pustolovka Anna, ki jo je tragična izguba zaročenca popolnoma zlomila, v tej razburljivi čustveni romanci najde v irskem skiperju drugo priložnost za ljubezen. Nekega dne Anna na telefon dobi opomnik za jadranje po Karibih, kamor sta nameravala z zaročencem, preden je ostala sama. Zdaj se odpravi na morje z jadrnico, ki ji jo je zapustil, in namerava načrtovano plovbo opraviti sama. Toda po težavni in zahrbtni nočni plovbi spozna, da sama jadranju ne bo kos, zato najame Keana, poklicnega skiperja. Tudi Kean se spopada s povsem drugačno prihodnostjo od načrtovane. Ko se med njima začnejo spletati vezi, osupla odkrijeta, da nikoli ni prepozno, da si človek na novo začrta pot.

**Thomas Erikson: Obkroženi z ovirami**

Življenje nam prinaša različne stvari – dobre in slabe – pravo vprašanje pa je, kaj boste vi naredili z njim. Prepogosto se zdi, da naše sanje in ambicije, pa naj gre za to, da končno dobimo pisarno v vogalnem delu zgradbe, znova obujemo tekaške copate ali zgradimo cvetoč odnos s partnerjem, spodletijo zaradi takšne ali drugačne ovire. Kako se torej naučiti, da se neuspehov lotimo z lahkoto in še vedno dosežemo svoje cilje? Erikson bralcem s preprostimi in uporabnimi koraki pomaga ugotoviti razloge, zakaj si zastaviti cilj, ter ustvariti konkreten načrt za njegovo dosego, in kar je najpomembneje, izogniti se številnim najpogostejšim pastem, ki nas odvrnejo od prave poti, ko poskušamo narediti nekaj novega.